
R E F E R A T
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de apă şi canalizare existente nu acoperă toate zonele construite, situaţie   întâlnită şi în zona străzii Marginii. Această deficienţă impune realizarea unei reţele de apă şi canalizare pe acest traseu.

Menţionăm că în conformitate cu Protocolul de Colaborare nr.RE2003-2576/03.10.2003 încheiat de Primăria Municipiului Timişoara cu cetăţenii domiciliaţi în zona străzii Marginii achiziţionarea tubulaturii necesare realizării reţelei de apă şi canalizare în zona străzii Marginii se va face de către cetăţeni.

Valoarea totală a investiţiei “Extindere reţea apă-canal –zona Marginii” este estimată la 32.457.332 mii lei (cu TVA), respectiv 796.616  Euro.

Având în vedere faptul că finanţarea obiectivului “Extindere reţea apă-canal- zona Marginii" se face din bugetul local “Lucrări apă- canal cu contribuţia cetăţenilor”, propunem aprobarea studiului de fezabilitate conform proiectului P 10/2003 întocmit de SC DELTA PROJECT SRL.

